වයස අවුරුදු තිස්නවයක් වන යසෝවතී දෙදරු මවකි. ඇගේ සැමියා වන සුමනසිරි වැඩ රාජකාරියක් නොකර, නිවසටම වී කල්ගත කරන කම්මැළි චරිතයකි. නමුත් යසෝවතී සෑමවිටම පවුලේ ආර්ථිකය ගොඩනගන්නටත් ශක්තිමත් කරන්නටත් නොකළ දෙයක් නොමැති තරම්ය. හිමිදිරි උදෑසන අවදි වන ඇය ආප්ප, ඉඳිආප්ප වැනි දේ සාදා අසල තිබෙන කඩයට ගොස් ඒවා විකුණා එයින් යම් මුදලක් උපයා ගන්නීය. යසෝවතීගේ සැමියා ඉඳහිට දවසක් දෙකක් කුමක් හෝ කුලී රක්ෂාවක් කර සුළු මුදලක් උපයාගෙන පැමිණියත් එම මුදල් යසෝවතීට නොදී මත්පැන් බීමට වියදම් කරයි. දරුවන්ගේ අධ්‍යාපන කටයුතු හා ඒවායේ වියදම් පිළිබඳව ඔහුට ගාණක්වත් නැත. ඔහුගේ මෙම ක්‍රියාකලාපය නිසාත් බොහෝ ප්‍රශ්නවලින් මිරිකී සිටි යසෝවතී මහත් මානසික පීඩාවකට ලක්ව සිටියාය. ඇයගේ සිතට කිසිදු සතුටක් නැත. ගෙදර දොරේ වැඩපළ කරගෙන දරුවන්ගේ ද කටයුතු කරගෙන සිටියත් ඇය සෑම වේලාවකම සිටියේ දුකෙන් හා කලකිරීමෙන්ය.
යසෝවතීගේ වයස කීයද?
තිස්නවයක්